open-index/open-wikipedia-markdown huggingface dataset:
Ամեն թուրք զինվոր է ծնվում

**Ամեն թուրք զինվոր է ծնվում** (), ազգայնական-ռազմատենչ արտահայտություն, որը արմատավորված է թուրքական ազգայնականության և պետության ընկալման մեջ։ Այն լայնորեն օգտագործվում է՝ պատմության պաշտոնական թեզերից մինչև դասագրքեր և առօրյա կյանք, քաղաքական ոլորտում և լրատվամիջոցներում։ Չնայած դիսկուրսը հիմնականում մատնանշում է թուրքական ազգայնականության ռազմական հայեցակարգը, դրա ազդեցությունը քաղաքացիական ոլորտի վրա բավականին ակնհայտ է։ Այնքան, որ Ազգային անվտանգության գիտելիքների դասընթացը, որը դասավանդվում է որպես պարտադիր դասընթաց շարքային ուսուցիչ զինվորների կողմից Թուրքիայում կիսամյակի ընթացքում, և պարտադիր զինվորական ծառայության պրակտիկան, որն այսօր շարունակվում է, դիտարկվում է այս համատեքստում։

Արտահայտությունը Թուրքիայում ցանկացած ժամանակահատվածում ընդունված առանձնահատկություն ունի, և չնայած այն ունի ռազմատենչ դրդապատճառներ, այն նաև վերաբերում է «ազգի նկատմամբ վստահությանը»։

Թուրքական մտածողության մեջ, որտեղ բանակը դիտվում է որպես «հայրենքիքի պարտք», զինվորական ծառայությունը դիտվում է որպես «հայրենիքի հանդեպ կատարվող պարտականություն»։ Այս միտքն առաջացել է բանակի կողմից ազգի ըմբռնումից։ Այս պահին Էրիկ-Յան Ցյուրհերը նաև ասում է, որ «թուրքերը զինվոր ազգ են դարձել» և որ այս պնդումը Հանրապետական ազգայնականության անբաժանելի մասն է։

## Ծանոթագրություններ

Կատեգորիա:Թուրքական ազգայնականություն
Կատեգորիա:Թուրքերեն բառեր և արտահայտություններ
Կատեգորիա:Ռազմական տերմինաբանություն
Սյու Ճոնլին

**Սյու Ճոնլին** ( 1567 - 1619 կամ 1620) չինացի վիպասան էր, ով ապրել է Մին դինաստիայի ժամանակ։ Նա առավել հայտնի է որպես 16-րդ դարի «Աստվածների ներդրում կիսառասպելական վեպի հեղինակ (): Նա ծնվել է Ինթիեն պրեֆեկտուրայում, ներկայիս Նանծինում։

Նրա կյանքի պատմությունն անհայտ է։ «Աստվածների ներդրում»-ի բնօրինակը պահվում է «Մեծ քարտուղարության ճապոնական գրադարանում», տպագրվել է Շու Զայանի կողմից մոտ Լոնցին և Վանլի տարիներին:։ Գրքի երկրորդ հատվածում գրված է «Խմբագրվել է Չժոն լեռան հին հանգստացող Սյու Ճոնլինի կողմից»։" Հավանաբար այստեղից է առաջացել նրա հնարավոր կեղծանունը «Ժոնշան Յիսու» (), որը բառացի նշանակում է «անհոգ ծերունին, որն ապրում է Ճոն սարում»։ Ոմանք ասում են, որ Սյուն վեպը գրել է իր դստեր օժիտի համար։

Վերջերս գիտնականները կարծում են, որ «Աստվածների սիրավեպը» գրվել է դաոսական քահանա Լու Սիկսինի կողմից, և որ Սյու Ճոնլինը կարող էր լինել խմբագիր, ով վերագրանցել է գիրքը, փոփոխել սյուժեն և կրկին հրատարակել այն։

## Տես նաև
* Չինական գրականություն

## Ծանոթագրություններ

Կատեգորիա:Չին գրողներ
Տիագո Ալմադա

**Տիագո Էսեկել Ալմադա** (, ), արգենտինացի ֆուտբոլիստ, «Ատլանտա Յունայթեդ» ակումբի և Արգենտինայի հավաքականի հարձակվող կիսապաշտպան։ Աշխարհի 2022 թվականի չեմպիոն։

## Ակումբային կարիերա
Տիագո Ալմադան 2018 թվականի օգոստոսի 11-ին իր նորամուտը նշել է «Վելես Սարսֆիլդի» կազմում Արգենտինայի առաջնությունում «Նյուելս Օլդ Բոյզի» դեմ խաղում։

2021 թվականի դեկտեմբերի 4-ին ՄԼՍ-ի «Ատլանտա Յունայթեդ» ակումբը հայտարարել է Ալմադայի տեղափոխության մասին։ Տրանսֆերի արժեքը հյուսիսամերիկյան լիգայի համար եղել է ռեկորդային 16 միլիոն դոլար։ Մինչև 2025 թվականի մրցաշրջանի ավարտը գործող պայմանագիրն ուժի մեջ է մտել 2022 թվականի փետրվարի սկզբին՝ Հյուսիսային Ամերիկայում տրանսֆերային պատուհանի բացմամբ։ ԱՄՆ-ի բարձրագույն լիգայում Տիագո Ալմադան իր նորամուտը նշել է 2022 թվականի մարտի 13-ին «Շառլոտի» դեմ խաղում՝ 56-րդ րոպեին փոխարինելով Թայլեր Վոլֆին։ ՄԼՍ-ում առաջին գոլը խփել է ակումբի կազմում իր երկրորդ խաղում՝ «Մոնրեալ Իմպակտի» դեմ 2022 թվականի մարտի 19-ին կայացած խաղում։ 2022 թվականի մրցաշրջանի արդյունքներով, որում դարձել է 6 գոլի և 12 գոլային փոխանցման հեղինակ, Տիագո Ալմադան ճանաչվել է ՄԼՍ-ի տարվա նորեկ խաղացող։ 2023 թվականի մրցաշրջանի առաջին չորս խաղերում նա խփել է չորս գոլ և կատարել չորս գոլային փոխանցում, որի համար ճանաչվել է ՄԼՍ-ի ամսվա խաղացող փետրվար և մարտ ամիսներին։

## Կարիերան հավաքականում
2019 թվականին հրավիրվել է Արգենտինայի մինչև 20 տարեկանների հավաքական՝ մասնակցելու Հարավային Ամերիկայի մինչև 20 տարեկանների առաջնությանը։ 2019 թվականի հունվարի 29-ին Էկվադորի հավաքականի դեմ խաղում Տիագո Ալմադան գոլի հեղինակ է դարձել տուգանայինից ուղիղ հարվածով։ Արգենտինայի մինչև 23 տարեկանների հավաքականի կազմում մասնակցել է 2020 թվականի ամառային Օլիմպիական խաղերի ֆուտբոլային մրցաշարին։

Արգենտինայի հավաքականի կազմում իր նորամուտը նշել է 2022 թվականի սեպտեմբերի 23-ին Հոնդուրասի հավաքականի հետ ընկերական խաղում՝ փոխարինման դուրս գալով երկրորդ խաղակեսում։

Աշխարհի 2022 թվականի առաջնությանը հավաքականի կազմում ընդգրկվել է վնասվածք ստացած Խոակին Կոռեայի փոխարեն։ Դարձել է աշխարհի չեմպիոնի տիտղոսը նվաճած ՄԼՍ-ի առաջին գործող խաղացողը։

2023 թվականի մարտի 23-ին Պանամայի հավաքականի հետ ընկերական խաղում խփել է իր առաջին գոլը Արգենտինայի հավաքականի կազմում։

## Ձեռքբերումներ
; 
; Արգենտինայի հավաքական
* Ֆուտբոլի աշխարհի առաջնություն՝ 2022 թվական
; 
* ՄԼՍ-ի տարվա նորեկ՝ 2022 թվական
* ՄԼՍ-ի ամսվա խաղացող՝ փետրվար/մարտ 2023 թվական

## Ծանոթագրություններ

## Արտաքին հղումներ
* 

Կատեգորիա:2001 ծնունդներ
Կատեգորիա:Ապրիլի 26 ծնունդներ
Կատեգորիա:Ատլանտա Յունայթեդի ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Բուենոս Այրես քաղաքում ծնվածներ
Կատեգորիա:Վելես Սարսֆիլդի ֆուտբոլիստներ
Կատեգորիա:Ֆուտբոլի աշխարհի չեմպիոններ
Եվրասիական տնտեսական միության մաքսային օրենսգիրք

**Եվրասիական տնտեսական միության մաքսային օրենսգիրք** (ԵԱՏՄ ՄՕ), օրենսդրական նորմատիվ իրավական ակտ, որը կարգավորում է Եվրասիական տնտեսական միության (Հայաստան, Բելառուս, Ղազախստան, Ղրղզստան, Ռուսաստան) մաքսային սահմանով ապրանքների տեղափոխման հետ կապված հարաբերությունները։ Օրենսգիրքը 2017 թվականի ապրիլի 11-ին Եվրասիական տնտեսական միության մաքսային օրենսգրքի մասին պայմանագրի հավելվածն է, որն ուժի մեջ է մտել 2018 թվականի հունվարի 1-ից և փոխարինել Մաքսային միության մաքսային օրենսգրքին։ Օրենսգիրքը նախատեսված է մի շարք մաքսային գործընթացների ավտոմատացման, արագացման և պարզեցման համար։

2017 թվականի ապրիլի 11-ի Եվրասիական տնտեսական միության մաքսային օրենսգրքի մասին պայմանագրի ուժի մեջ մտնելուց հետո դադարում է գործել 2009-ի նոյեմբերի 27-ին կնքված Մաքսային միության մաքսային օրենսգրքի մասին պայմանագիրը, ինչպես նաև մաքսային իրավական հարաբերությունները կարգավորող և Մաքսային միության փուլում կնքված մի շարք միջազգային համաձայնագրերը։

## Վավերացում
Եվրասիական տնտեսական միության անդամ բոլոր հինգ երկրները վավերացնում են Եվրասիական տնտեսական միության մաքսային օրենսգրքի մասին համաձայնագիրը և Եվրասիական տնտեսական հանձնաժողովին ծանուցում են ուղարկում ներպետական ընթացակարգերի իրականացման վերաբերյալ, որոնք անհրաժեշտ են միջազգային պայմանագրի ուժի մեջ մտնելու համար։

Վավերացումն ըստ երկրների ավարտվել է 2017 թվականի դեկտեմբերի 30-ին.
*  - վավերացվել է 2017 թվականի հոկտեմբերի 25-ին։
*  - վավերացվել է 2017 թվականի նոյեմբերի 14-ի № 317-FZ դաշնային օրենքով (Դաշնային մաքսային ծառայությանը մոտ վեց ամիս կպահանջվի ակտերի ընդունման համար):
*  - հաստատվել է Ազգային ժողովի կողմից 2017 թվականի նոյեմբերի 30-ին։ 
*  - վավերացվել է 2017 թվականի դեկտեմբերի 6-ին։ 
*  - վավերացվել է Գերագույն խորհրդի կողմից 2017 թվականի դեկտեմբերի 27-ին, վավերացման օրենքը Նախագահի կողմից ստորագրվել է 2017 թվականի դեկտեմբերի 30-ին։

## Ծանոթագրություններ

## Արտաքին հղումներ
* Таможенный кодекс ЕАЭС
* Договор о Таможенном кодексе Евразийского экономического союза - Վիքիդարան
* Глава ЕЭК: новый Таможенный кодекс стран ЕАЭС заработает с 2018 года — ТАСС, հունիսի 8, 2017, հարցազրույց ԵՏՀ ղեկավար Տիգրան Սարգսյանի հետ։

Կատեգորիա:Եվրասիական տնտեսական միություն
Կատեգորիա:Մաքսային իրավունք
Կատեգորիա:Օրենսգրքեր
Բենս-Ջոնսի սպիտակուց

thumb|Բենս-Ջոնսի սպիտակուցի բյուրեղ
**Բենս-Ջոնսի սպիտակուց**, մոնոկլոնալ գլոբուլինային սպիտակուց, իմունոգլոբուլինի թեթև շղթա, որը հայտնաբերվել է մեզի մեջ՝ 22–24 կԴա մոլեկուլային քաշով։   Բենս Ջոնսի սպիտակուցի հայտնաբերումը կարող է վկայել բազմակի միելոմայի կամ Ուալդենստրոմի մակրոգլոբուլինեմիայի մասին։

Բենս-Ջոնսի սպիտակուցները հայտնաբերվում են հատկապես բազմակի միելոմայի ժամանակ՝ թիրախ օրգանների վնասման հետևանքով, ինչպիսիք են երիկամային անբավարարությունը, լիտիկ ոսկրային վնասվածքները, անեմիան կամ ոսկրածուծում մեծ քանակությամբ պլազմային բջիջների հայտնաբերունը։ Բենս-Ջոնսի սպիտակուցները հայտնաբերվում են բազմակի միելոմայի դեպքերի 2/3-ում։

Բենս-Ջոնսի սպիտակուցները իմունոգլոբուլինի թեթև շղթաներ են (պարապրոտեիններ) և արտադրվում են նորագոյացությունների պլազմային բջիջների կողմից։ Նրանք հիմնականում ներկայացվում են կապպա (դեպքերի մեծ մասը) կամ լամբդա շղթաներով։ Թեթև շղթաները կարող են լինել իմունոգլոբուլինի հատվածներ (ֆրագմենտներ) կամ եզակի հոմոգեն իմունոգոլոբուլիններ։ Բենս-Ջոնսի սպիտակուցները հայտնաբերվում են մեզի մեջ երիկամային անբավարարության ժամանակ երիկամների ֆիլտրման հնարավորության նվազման հետևանքով, իսկ ֆիլտրացիայի նվազումը հաճախ առաջանում է հիպերկալցեմիայի հետևանքով (ոսկրերի քայքայման արդյունքում կալցիումը ձերբազատվում է և անցնում արյուն՝ առաջացնելով հիպերկալցեմիա), ջրազրկման, պոլիուրայի, ամիլոիդոզի, ինչպես նաև հենց թեթև շղթաների պատճառով։ Թեթև շղթաները նախկինում հայտնաբերվել են մեզի նմուշի տաքացման միջոցով (որն առաջացնում է սպիտակուցային նստվածք), իսկ մեր օրերում սպիտակուցը հայտնաբերվում է խտացված մեզի էլեկտրոֆորեզի միջոցով։ Վերջերս շիճուկից ազատ թեթև շղթաների հայտնաբերումը ներկայացվել է մի շարք հրապարակված ուսումնասիրություններում, որոնք ցույց են տվել մեզի թեստերի առավելությունը, հատկապես այն հիվանդների համար, որոնց օրգանիզմում արտադրվում են ցածր քանակի մոնոկլոնալ ազատ թեթև շղթաներ, ինչը երևում է ոչ սեկրետորային բազմակի միելոմայի և AL ամիլոիդոզի (ամիլոիդոզ, որի ժամանակ կուտակվում են ամիլոիդի թեթև շղթաները) ժամանակ։

## Պատմություն
Բենս-Ջոնսի սպիտակուցը նկարագրվել է անգլիացի բժիշկ Հենրի Բենս Ջոնսի կողմից 1847 թվականին, իսկ սպիտակուցի մասին տեղեկությունը հրապարակվել 1848 թվականին։

## Ծանոթագրություններ

Կատեգորիա:Արյունաբանություն
Կատեգորիա:Բժշկական ախտորոշում
Կատեգորիա:Բժշկություն
Կատեգորիա:Երիկամի հիվանդություններ
Կատեգորիա:Սպիտակուցներ
Վիկտոր Վեմբանյամա

**Վիկտոր Վեմբանյամա** (, ), ֆրանսիացի պրոֆեսիոնալ բասկետբոլիստ, կենտրոնական։ Հանդես է գալիս Բասկետբոլի ազգային ասոցիացիայի (NBA) «Սան Անտոնիո Սփըրս» ակումբում։

Ծնվել է Ֆրանսիայի Լը Շենե քաղաքում։ Մարզական կարիերան սկսել է 2019 թվականին՝ հանդես գալով Ֆրանսիայի Pro A բասկետբոլի առաջնության «Նանտեր 92» ակումբում, այնուհետև երկու տարի անց տեղափոխվել է «ԱՍՎԵԼ», որտեղ անցկացրած ընդամենը մեկ մրցաշրջանում դարձել է Pro A առաջնության չեմպիոն։ 2022–23 մրցաշրջանում, «Մետրոպոլիտանս 92»-ի կազմում հանդես գալիս, համարվել է առաջնության ամենաարժեքավոր խաղացողի (MVP) կոչմանն արժանացած ամենաերիտասարդ մարզիկը։ Միևնույն ժամանակ, արժանացել է նաև առաջնության լավագույն պաշտպանի տիտղոսին, ինչպես նաև եղել է մրցաշրջանի առաջատար՝ միավորների, անդրադարձների և բլոկշոտերի ասպարեզում։

Ընտրվել է NBA-ի 2023 թվականի դրաֆթի 1-ին համարի ներքո՝ «Սան Անտոնիո Սփըրսի» կողմից։ 224 սմ հասակով, Վեմբանյանան և սերբ կենտրոնական Բոբան Մարյանովիչը ներկայումս համարվում են NBA-ի ամենաբարձրահասակ ակտիվ բասկետբոլիստները։

Ակումբային կարիերայից զատ, հանդես է գալիս նաև Ֆրանսիայի բասկետբոլի ազգային հավաքականում։ Երիտասարդական հավաքականների կազմում նվաճել է երկու արծաթե մեդալ։

## Ծանոթագրություններ

## Արտաքին հղումներ
* Էջը NBA.com կայքում
* Էջը Բասկետբոլ ռեֆերենսում

Կատեգորիա:Սան Անտոնիո Սփըրսի բասկետբոլիստներ
Կատեգորիա:Ֆրանսիացի բասկետբոլիստներ
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Շեփարթոն

**Շեփարթոն** (, ), քաղաք, որը գտնվում է Վիկտորիա նահանգի հյուսիսում՝ Մելբուռնից 200 կմ հյուսիս։ Նահանգի հինգերորդ ամենամեծ քաղաքն է, որի բնակչությունը 2006 թվականի դրությամբ 38773 մարդ էր։

## Ժողովրդագրություն
Շեփարթոնը Վիկտորիա նահանգում աբորիգենների թվով երկրորդ տեղում է (Մելբուռնից հետո)։ Նրանք կազմում են Շեփարթոնի բնակչության 10%-ը։ Շեփարթոնում բնիկ ավստրալիացիների կոնցենտրացիան ամենամեծն է վիկտորյական դարաշրջանի բոլոր քաղաքների մեջ և չորս անգամ գերազանցում է Ավստրալիայի միջին ցուցանիշը (2,5%)։ Շեփարթոնում բնակվում են նաև բազմաթիվ ներգաղթյալներ Ալբանիայից, Աֆղանստանից, Իրաքից, Հունաստանից, Իտալիայից, Սուդանից, ինչպես նաև աշխարհի այլ երկրներից։

### Կրոնական կազմ
thumb|right|Սուրբ Բրենդանի կաթոլիկ եկեղեցի
Մեծ Շեփարթոնի բնակչության մեծամասնությունը (65%) քրիստոնյաներ են։ Քաղաքի բնակչության 28%-ը կաթոլիկներ են։ Շեփարթոնում ամենամեծ ոչ քրիստոնեական կրոնը իսլամն է (այն դավանում է քաղաքի բնակիչների 3%-ը)։

## Կլիմա
Շեփարթոնն ունի կիսաանապատային կլիմա։ Ամենաշոգ ամիսը հունվարն է, որի միջին ջերմաստիճանը 31,7&nbsp;°C է։ Հուլիսին ջերմաստիճանը միջինում իջնում է մինչև 3,2&nbsp;°C։

Շեփարթոնում տեղումները բավականին ցածր են և միջինում կազմում են 409,4 մմ։

Քամու միջին արագությունը 4,03 մ/վ է, օդի խոնավությունը՝ 69,81%։

## Ծանոթագրություններ

## Արտաքին հղումներ
* Сайт Большого Шеппартона

Կատեգորիա:1860 թվականին հիմնադրված բնակավայրեր
Կատեգորիա:1860 հիմնադրումներ Ավստրալիայում
Կատեգորիա:Ավստրալիայի քաղաքներ
Կատեգորիա:Քաղաքներ
The Globe Sessions

**«The Globe Sessions»**, ամերիկացի երգչուհի Շերիլ Քրոուի երրորդ ստուդիական ալբոմը, որը թողարկվել է 1998 թվականին։ 1999 թվականին սկավառակը ստացել է երկու Գրեմմի մրցանակ՝ Գրեմմի լավագույն ռոք ալբոմի համար և Best Engineered Album, Non Classical, դրան ավելացրած նաև՝ Գրեմմի տարվա ալբոմի համար և Լավագույն կանացի փոփ վոկալ կատարման համար անվանակարգերը։ «*The Globe Sessions»-*ը բրիտանական UK Albums Chart-ում հասել է երկրորդ հորիզոնականին և հինգերորդ հորիզոնականին՝ ամերիկյան ''Billboard'' 200 հիթ-շքերթում։ 2008 թվականի հունվարին ԱՄՆ-ում վաճառքը գերազանցել է 2 մլն օրինակը։

## Երգացանկ

## Չարթեր և հավաստագրեր

### Տարեկան չարթեր

### Հավաստագրեր

## Ձայնագրության մասնակիցներ
* Շերիլ Քրոու — վոկալ, ակուստիկ կիթառ, բաս կիթառ, դաշնամուր, էլեկտրական կիթառ, հարմոնիա, ստեղնաշարային գործիքներ, երգեհոն
* Ջեֆ Թրոթ— կիթառ
* Միտչել Ֆրում — հարմոն, ստեղնաշարային գործիքներ
* Ուրիշներ

## Ծանոթագրություններ

## Արտաքին հղումներ
* Официальный сайт

Կատեգորիա:Ռոք ալբոմներ
Հայնրիխ Բրանդվայներ

**Հայնրիխ Բրանդվայներ** (, ), ավստրիացի իրավաբան, ուսուցիչ, Գրացի համալսարանi միջազգային իրավունքի պրոֆեսոր,  hասարակական գործիչ և խաղաղության գործիչ, Ավստրիայի խաղաղության խորհրդի նախագահ։ Գերմանիայի գիտությունների ակադեմիայի իսկական անդամ, «Ազգերի միջև խաղաղության ամրապնդման համար» միջազգային լենինյան մրցանակի դափնեկիր (1957)։

## Կենսագրություն
1934 թվականին Հայնրիխ Բըրանդվայներ միացել է ծայրահեղ աջ ավստրոֆաշիստական հայրենական ճակատին։ 1938 թվականից դարձել է Նացիոնալ-սոցիալիստական գերմանական բանվորական կուսակցության անդամ։ Երկրորդ համաշխարհային պատերազմի ավարտից հետո միացել է խաղաղության շարժմանը։ Դարձել է Ավստրիայի խաղաղության խորհրդի առաջին նախագահը և Խաղաղության համաշխարհային խորհրդի անդամ։

Եղել է եկեղեցական և միջազգային իրավունքի մասնագետ։ 1948 թվականից որպես ասիստենտ աշխատել է Գրացի Կառլի և Ֆրանցի համալսարանում։ 1950-1953 թվականներին՝ Կորեական պատերազմի ժամանակ, Ժողովրդավար իրավաբանների միջազգային ասոցիացիայի որոշմամբ նա ղեկավարել է 1952 թվականի գարնանը ուղարկված հանձնաժողովը Չինաստան և Կորեա՝ ուսումնասիրելու ԿԺԴՀ-ի դեմ մանրէաբանական պատերազմ վարելու ԱՄՆ-ի փաստերը։

Ուղևորության ավարտից հետո նա հրապարակավ հայտարարել է, որ ԱՄՆ-ը պատերազմ է վարում կենսաբանական զենքի կիրառմամբ։ Նրան մեղադրել են խորհրդամետ հայացքների համար և հեռացրել համալսարանից։ Սառը պատերազմի տարիներին նա ենթարկվել է կարգապահական և քրեական պատասխանատվության։

Հետագայում աշխատել է որպես հրավիրյալ պրոֆեսոր Բեռլինի Հումբոլդտի համալսարանում (ԳԴՀ), Պոտսդամ-Բաբելսբերգի Քաղաքական գիտության և իրավունքի ակադեմիայում և Լեփցիգի Կարլ Մարքսի համալսարանում։

Հայնրիխ Բրանդվայները 1957 թվականին արժանացել է Միջազգային Լենինյան մրցանակի՝ «Ազգերի միջև խաղաղության ամրապնդման համար», թոշակի է անցել 1967 թվականի սկզբին։ Մահացել է 1997 թվականի ապրիլի 22-ին։

## Աշխատություններ
* Американское толкование международного права — выражение международного беззакония, 1954
* Die Anschlußgefahr, Wien, Österreichischer Friedensrat, 1954
* Der Österreichische Staatsvertrag, Leipzig, Urania-Verl., 1955
* Die Pariser Verträge, Berlin, Akademie-Verl., 1956
* Der sowjetische Vorschlag eines Friedensvertrages mit Deutschland, Berlin, Akademie-Verl., 1959

## Գրականություն
* Брандвайнер, Генрих // А — Я (дополнения). — М.: Советская энциклопедия, 1958. — С. 41-42. — (Большая советская энциклопедия: [в 51 т.] / гл. ред. Б. А. Введенский ; 1949—1958, т. 51).
* Александр Окороков. Секретные войны СССР: Самая полная энциклопедия. 2017

## Ծանոթագրություններ

## Արտաքին հղումներ
* Brandweiner, Heinrich

Կատեգորիա:Բնօրինակում անաղբյուր հոդվածներ
Կատեգորիա:Ավստրիացի դատավորներ
Կատեգորիա:Ավստրիացի մանկավարժներ
Կատեգորիա:Ավստրիացի իրավաբաններ
Մթնշաղ։ Դեզեր

**«Մթնշաղ։ Դեզեր»** (), ռուս գեղանկարիչ, «տրամադրության բնանկարի» վարպետ Իսահակ Լևիտանի նկարներից։ Այս ստեղծագործությունը հեղինակը վրձնել է 1899 թվականին։ Նկարն արված է յուղաներկով՝ ստվարաթղթի վրա, որի չափերն են՝ 59,8 × 84,6 սմ։

Այսօր «Մթնշաղ։ Դեզեր» ստեղծագործությունը պահպանվում և ցուցադրվում է Տրետյակովյան պատկերասրահում (Մոսկվա, Ռուսաստան)։

## Պատմություն
Ստեղծագործական կյանքի վերջին շրջանում Լևիտանն անդրադառնում է հանգիստ, խաղաղ սյուժեներին։ Օրվա ամենասիրելի պահը նկարչի համար դառնում է մթնշաղն ու ուշ երեկոն։ Դաշտերի և դեզերի թեման հեղինակի մոտ նոր չեն։ Լևիտանը ոգեշնչվել է Մոնեի դեզերի շարքից 1890-ականների վերջին։ «Մթնշաղ։ Դեզեր» ստեղծագործությունում նկարիչն անդրադառնում է սիրելի Մոնեի մոտիվներին, սակայն այլ ոճով է նկարել։

«Մթնշաղ։ Դեզեր» ստեղծագործությունը Իսահակ Լևիտանի վերջին աշխատանքներից մեկն է։ Այն հեղինակը վրձնել է 1899 թվականին Չեխովների տանը, Յալթայում։ «Լևիտան» գրքում Սոֆյա Պրորոկովոյն անդրադարձել է նկարի ստեղծման պատմությանը․

## Նկարագիր
«Մթնշաղ։ Դեզեր» ստեղծագործությունը բնութագրվում է բաց երկնագույն-կանաչ կոլորիտով, իսկ կոմպոզիցիան՝ ստատիկությամբ։ Վրձնահարվածները հանգիստ են, մանրամասնությունները՝ հաշվի չառնված, ձևերը՝ ընդհանրացված։ Սառը գունային հաջորդափունջը հարուստ է մոխրագույն-երկնագույն և կապտականաչ երանգավորումներով։ Լևիտանը չի հրաժարվել պլանայնությունից և կոմպոզիցիան կառուցել է հավասարակշռված՝ կոմպոզիցիոն կենտրոն սահմանելլով լուսնին, որից թեթև լույս է ճառագում։ Հարթեցված խոշոր վրձնահարվածներով Լևիտանը հասել է նրան, որ օրվա այդ պահին զգացվում է հանգստություն և անդորր։ Փափուկ, հարուստ գուներանգով կոլորիտն ամբողջովին փոխանցում է խաղաղ տրամադրությունը և բնության հանգիստ վիճակը։

## Քննադատություն
խորհրդային արվեստաբան, ռուսական և խորհրդային արվեստի պատմության բազմաթիվ գրքերի հեղինակ, ԽՍՀՄ գեղարվեստի ակադեմիայի թղթակից անդամ Ալեքսեյ Ֆյոդորով-Դավիդովը գրում է․

## Ծանոթագրություններ

## Արտաքին հղումներ
* Լևիտանի «Մթնշաղ։ Դեզեր» ստեղծագործությունը

Կատեգորիա:1899 նկարներ
Կատեգորիա:Բնանկարներ
Կատեգորիա:Իսահակ Լևիտանի նկարներ
Կատեգորիա:Ռուսաստանի արվեստ
Կատեգորիա:Տրետյակովյան պատկերասրահի նկարներ
Հորմոզգան

**Հորմոզգան օսթան** () օսթան (նահանգ) ժամանակակից Իրանի հարավում։ Օսթանի տարածքը կազմում է , բնակչությունը՝ ։ Մայրաքաղաքը նավահանգստային Բանդար Աբբաս քաղաքն է։

Օսթանը գտնվում է երկրի հարավային մասում, ծայր արևմուտքում սահմանակից է Բուշեհր, հյուսիս-արևմուտքից` Ֆարս, հյուսիս-արևելքից` Քերման, արևելքից` Սիստան և Բելուջիստան օսթաններին։ Հարավից օսթանը ծովափնյա է. արևմուտքից Պարսից ծոցն է, արևելքից` Արաբական ծովը, նրանց միջև` Հորմուզի նեղուցը։ Օսթանի կազմի մեջ են մտնում մի շարք կղզիներ, որոնցից ամենախոշորը Քեշմն է։ Հայտնի է նաև զբոսաշրջության կենտրոն Քիշ կղզին։

Օսթանը ձևավորվել է Քերման օսթանի հարավային մերձափնյա շրջանների անջատման արդյունքում։ Մինչև 1977 թվականը կրել է Բանադեր վա Ջազայեր-է Բահր-է Օման (թարգմանանաբար` Օմանի ծովի նավահանգիստներ և կղզիներ) անվանումը։
2014 թվականից օսթանը մասն է կազմում Իրանի 2-րդ տարածաշրջանի, որի կենտրոնն է Սպահան քաղաքը։

## Բնակչություն
2006 թվականի մարդահամարի տվյալներով օսթանի բնակչությունը կազմում էր 1 365 377 մարդ` 303 323 տնային տնտեսություններում։ 2011 թվականի մարդահամարը հաշվառել էր 1 578 183, որոնք ապրում էին 396 927 տնտեսություններում։ Ըստ վերջին` 2016 թվականի մարդահամարի տվյալների` բնակչությունը կազմում էր արդեն 1 776 415 մարդ` 493 660 տնտեսություններում։

Տասը հազարից ավել բնակչություն ունեցող քաղաքներն են Բանդար Աբբասը (բնակչությունը 2016 թվականի դրությամբ` 526 648 մարդ), Մինաբը (73 170 մարդ), Քեշմը (40 678 մարդ), Քիշը (39 853 մարդ), Ռուդանը (36 121 մարդ), Բանդար Լենգեն (30 435 մարդ), Հաջիաբադը (28 977 մարդ), Քոնգը (19 213 մարդ), Փարսիանը (18 045 մարդ), Ջասքը (16 860 մարդ), Բանդար Խամիրը (15 320 մարդ) և Դարգահանը (14 525 մարդ)։ Ընդհանուր առմամբ քաղաքներում է ապրում 971 822 մարդ կամ օսթանի բնակչության 54,8%-ը։

Հորմոզգանում մարդիկ հիմնականում խոսում են պարսկերենի բարբառներով, որոշակի տարածում ունեն նաև բելուջերենը, արաբերենը.

## Վարչական բաժանում
Օսթանը բաժանված է 13 շահրեստանների (գավառների).

400px

## Ծանոթագրություններ

Կատեգորիա:Իրանի աշխարհագրություն
Կատեգորիա:Իրանի նահանգներ
Կատեգորիա:Հորմոզգան
Վինչենցո Կանտիելո

**Վինչենցո Կանտիելո** (), իտալացի երգիչ, որը «Tu primo grande amore» երգով հաղթել է Մալթայում կայացած 12-րդ ամենամյա Մանկական Եվրատեսիլ երգի մրցույթում։

## Վաղ տարիներ
Ծնվել է 2000 թվականի օգոստոսի 25-ին Սանտ Արպինոյում։ Երաժշտությամբ հետաքրքրվել է վաղ մանկությունից, սկզբում երգել է իր եկեղեցու երգչախմբում, 9 տարեկանում սկսել է ինքնուրույն երգել։

## Երաժշտական կարիերա
2014 թվականին *Ti lascio una canzone* ծրագրին մասնակցելով գրավել է աշխարհի ուշադրությունը։ Հաջորդ տարվա նոյեմբերի 15-ին «Tu primo grande amore» երգով ներկայացրել է Իտալիան Մանկական Եվրատեսիլ 2014 երգի մրցույթում՝ ընդհանուր 159 միավորով զբաղեցնելով առաջին տեղը՝ ընդամենը տասներկու միավորով առաջ անցնելով երկրորդ տեղը զբաղեցրած «Երեխաների մոլորակ» ակումբ։ Նա մրցույթի առաջին իտալացի մասնակիցն էր, ինչպես նաև միակ տղա մենակատարը ամբողջ մրցույթում։ Այնուհետև մասնակցել է 2015 թվականին կայացած ''Մանկական Եվրատեսիլ'' երգի մրցույթին, որը անցկացվել է Բուլղարիայում։ Նա հաղորդել է Իտալիայի շնորհած միավորները և գավաթը հանձնել հաղթողին։ Մրցույթի 20-ամյակի կապակցությամբ Կանտիելոն, որպես նախկին հաղթող ելույթ է ունեցել Երևանում։

## Սկավառակագրություն
### Սինգլներ

### Ալբոմներ

## Ծանոթագրություններ

## Արտաքին հղումներ
* Vincenzo Cantiello profile at the Junior Eurovision official website
* Videos on the Junior Eurovision official channel on YouTube
** Vincenzo Cantiello - Tu primo grande amore (Italy) 2014 Junior Eurovision Song Contest (studio version)
** Vincenzo Cantiello - Tu primo grande amore (Italy) 2014 LIVE JESC 2014 (live in the final)
** Vincenzo Cantiello - All of me

Կատեգորիա:Իտալացի երգիչներ
Կատեգորիա:Մանկական Եվրատեսիլ երգի մրցույթի հաղթողներ
Ուշագնացություն սանրվելիս

**Ուշագնացություն մազերի խնամքի ժամանակ**, ուշագնացության ձև է (հայտնի է նաև **ուշագնացություն առաջացնող խանգարում**), կապված է մազերի սանրման հետ։ Հաճախ նկատվում է հինգից մինչև 16 տարեկան երեխաների մոտ։

Ուշագնացությունն արտահայտվում է մազերը սանրելու, հյուսելու, կտրելու, գանգրացնելու, չորացնելու ժամանակ։ Հիվանդության ախտանշաններն են գիտակցության կորուստը և նոպաները։ Միգրենը, որովայնի ցավը, «տարօրինակ զգացողություն»-ը կամ մշուշոտ տեսողությունը կարող են առաջանալ նաև նոպաներից առաջ կամ հետո։  Վիճակի հնարավոր պատճառները ներառում են ցավ կամ նյարդերի խթանում գլխամաշկի վրա, արյան անոթների և նյարդերի սեղմում, որը առաջանում է պարանոցի ճկման կամ երկարացման հետևանքով։ 2009 թվականին տեղի ունեցած ուսումնասիրության արդյունքում պարզվել է, որ ԱՄՆ-ում մազերի խնամքի ժամանակ ուշագնացության 111 մանկական դեպք է գրանցվել, հիվանդների մեծամասնությունը կանայք էին․ խնդիրը կապված էր տղամարդկանց հաճախակի մազերի կտրման և կանանց լվանալու հետ։

Մազերի խնամքի ժամանակ ուշագնացությունը կարող է սխալ ախտորոշվել որպես էպիլեպսիա, սակայն ավելի համապատասխան նկարագրվել է որպես «պարոքսիզմալ ոչ էպիլեպտիկ երևույթ»։ Այն կարող է կապված լինել նաև օրթոստատիկ հիպոտոնիայի հետ։ Այս հիվանդությունը կապված չէ սրտի պաթոլոգիաների հետ։

## Ծանոթագրություններ

Կատեգորիա:Հիվանդություններ այբբենական կարգով
Կատեգորիա:Վարսահարդարում
Ղեշմ կղզի

**Ղեշմ** (), իրանական կղզի Պարսից ծոցի արևելյան մասում` Հորմուզի նեղուցում։ Մասն է կազմում Իրանի Հորմոզգան օսթանի (նահանգի)` մի քանի հարևան փոքր կղզիների հետ կազմելով Ղեշմ շահրեստանը։ Տարածքը կազմում է , բնակչությունը՝ 148 993 մարդ։ Պարսից ծոցի ամենախոշոր կղզին է։

Կղզին ձգվում է Պարսից ծոցի հյուսիսային` պարսկական ափի երկայնքով Բանդար Լենգե և Բանդար Աբբաս քաղաքների միջև։ Պարսկական ափից բաժանված է Խուրանի նեղ նեղուցով, որի լայնությունն ամենանեղ մասում ընդամենը 1800 մետր է։ Կղզու երկարությունը կազմում է մոտ 122 կմ, միջին լայնությունը` մոտ 18 կմ։ Բուն Հորմուզի նեղուցը բաժանում է կղզին Պարսից ծոցի հարավային` արաբական ափից. հեռավորությունն Օմանի ափից ամենամոտ կետում կազմում է մոտ 55 կմ։

Կղզու ամենախոշոր բնակավայրը և Ղեշմ շահրեստանի վարչական կենտրոնը Ղեշմ քաղաքն է, որի բնակչությունը 2016 թվականի մարդահամարի տվյալներով կազմում է 40 678 մարդ։

## Պատմություն
### Նորագույն պատմություն
1988 թվականի հուլիսի 3-ին կղզու ափերի մոտ է տեղի ունեցել Iran Air ավիաընկերության Airbus A300 օդանավի աղետը. Թեհրան-Բանդար Աբբաս-Դուբայ երթուղով թռիչք կատարող քաղաքացիական ինքնաթիռը խփվել է ամերիկյան ռազմական նավատորմի «Vincennes» հրթիռային հածանավի կողմից, ինչի արդյունքում զոհվել են ինքնաթիռում գտնվող բոլոր 290 մարդիկ։

2005 թվականի նոյեմբերի 27-ին կղզու տարածքում տեղի է ունեցել ուժեղ (ըստ տարբեր աղբյուրների` 5.8-6.0 մագնիտուդով) երկրաշարժ, որի արդյունքում ավերվել են մի շարք գյուղեր, զոհվել է 13 և վիրավորվել ավելի քան 100 մարդ։

## Ծանոթագրություններ

Կատեգորիա:Իրանի աշխարհագրություն
Կատեգորիա:Հորմոզգան
Վիլլին և թույն մեքենաները

**«Վիլլին և թույն մեքենաները»** (), մալայզական լիամետրաժ մուլտֆիլմ 3D ձևաչափով։ Պրեմիերան կայացել է 2018 թվականի օգոստոսի 16-ին։

## Սյուժե
Մրցումների ժամանակ վթարի ենթարկվելուց հետո փողոցային ավտոմրցարշավի նախկին չեմպիոն Վիլլին աշխատում է որպես տաքսու վարորդ։ Բայց իտալացի մոդել Բելլայի հետ ծանոթության արդյունքում նրա կյանքը լիովին փոխվում է։

## Կերպարներ

## Վարձույթ
2018 թվականի հունիսի 9-ին թողարկվել է մուլտֆիլմի թրեյլերը։

### Պրեմիերային ցուցադրություններ
* 2018 օգոստոսի 16 —Մալայզիա
* 2018 օգոստոսի 16 — Ռուսաստան (ֆիլմի նախադիտում)
* 2018 օգոստոսի 23 — Ռուսաստան
* 2018 սեպտեմբերի 6 — Բրազիլիա
* 2018 սեպտեմբերի 7 — Լիտվա
* 2018 սեպտեմբերի 12— Ֆիլիպիններ
* 2018 սեպտեմբերի 21 — Թուրքիա
* 2018 հոկտեմբերի 12 — Մեծ Բրիտանիա
* 2018 հոկտեմբերի 15 — Ռումինիա
* 2018 հոկտեմբերի 25— Հարավային Կորեա
* 2018 նոյեմբեր 2 — Բուլղարիա
* 2018 նոյեմբեր 9 — Լեհաստան
* 2019 մայիսի 2 — Ավսրալիա
* 2019 հունիսի 22 — Ճապոնիա
* 2019 հուլիսի 16 — ԱՄՆ
* 2019 սեպտեմբերի 18 — Չինաստան

### Ստացված եկամուտ
Ռուսաստանում և ԱՊՀ երկրներում օգոստոսի 16-19-ը նախադիտման եկամուտը կազմել է 49 983 դոլար, իսկ ցուցադրության 3 շաբաթվա տոմսարկղերի ընդհանուր դրամական մուտքերը կազմել են 210 643 դոլար։

## Գնահատականներ
Ֆիլմն արժանացել կինոքննադատների միջին գնահատականին։ Վիզուալ մեծ նմանություն են գտել այս և «Մեքենաներ» մուլտֆիլմի հերոսների միջև, նշել են նաև «Տաքսի» և «Աստղային պատերազմներ» ֆիլմերը։

## Ծանոթագրություններ

## Արտաքին հղումներ
* 
* 

Կատեգորիա:2018 մուլտֆիլմեր
Կատեգորիա:2018 ֆիլմեր
Դինո Ելուշիչ

**Դինո Ելուշիչ** (; ), հայտնի նաև որպես **Դինո**, խորվաթ երգիչ, 2003 թվականի առաջին Մանկական Եվրատեսիլի երգի մրցույթի և «Նոր ալիք 2016» մրցույթի հաղթող։

## Կենսագրություն
Երգում է 5 տարեկանից։

«Մանկական Եվրատեսիլից» հետո շարունակել է երաժշտական կարիերան։ 2011 թվականին թողարկել է առաջին ալբոմը՝ «Living My Own Life»։

2016 թվականին աշխատանքի է ընդունվել շրջագայող վոկալիստ ամերիկյան Trans-Siberian Orchestra ռոք խմբում։ 2018 թվականի վերջի դրությամբ նա արդեն երրորդ անգամ շրջագայությում էր նրանց հետ։ Բացի այդ, Դինոն հիմնեց իր սեփական խումբը, որը կոչվում էր՝ *Animal Drive*։ Նա այժմ երկար մազեր ունի և, ինչպես խորվաթական *Index.hr* լրատվական պորտալն է ասում․ «երգով և արտաքինով հիշեցնում է հանրահայտ ռոք աստղի»։

## Մրցանակներ և ճանաչում
2018 թվականին խորվաթական *«Tulumarka»* կայքը տեղադրել է *«Ti si moja prva ljubav»* («Դու իմ առաջին սերն ես») երգը, որով Ելուշիչը 15 տարի առաջ հաղթել է Մանկական Եվրատեսիլում, և որը Ելուշիչը զետեղել է «25 լավագույն երգեր հարբած ժամանակ կարաոկե երգելու համար» ցանկի երկրորդ հորիզոնականում։

## Ծանոթագրություններ

## Արտաքին հղումներ
* 

Կատեգորիա:Խորվաթ երաժիշտներ
Կատեգորիա:Խորվաթ երգիչներ
Կատեգորիա:Խորվաթներ
Կատեգորիա:Մանկական Եվրատեսիլ երգի մրցույթի հաղթողներ
Կատեգորիա:Մանկական Եվրատեսիլի մասնակիցներ
Կատեգորիա:Ռոք երգիչներ
Կատեգորիա:Խորվաթ դաշնակահարներ
Հայկական փողոց (Քիշնև)

**Հայկական փողոց** (), փողոց Մոլդովայի մայրաքաղաքի՝ Քիշնևի պատմական կենտրոնում։ Այն սկսվում է Ալեքսեյ Մատեևիչի փողոցից և ավարտվում Կոժոկարիլորի փողոցով։

Հայկական փողոցը հատում են Ալեքսանդր Բեռնարդացու, Միխայիլ Կոգելնիչանուի, Ալեքսեյ Շչուսևի, Բուխարեստի, 1989 թվականի օգոստոսի 31-ի, Ստեֆան Մեծի, միտրոպոլիտ Վառլամի, Կոլումնի, Ալեքսանդր Բարեպաշտի, Օկտավիան Գոգայի փողոցները։ Փողոցի սկզբնամասում գտնվում է հայկական գերեզմանատունը։

Փողոցի երկայնքով գտնվում են ճարտարապետական և պատմական հուշարձաններ, վարչական շենքեր։

Մինչ 1918 թվականը փողոցը կրում էր հայկական անվանումը՝ ի պատիվ նախկինում այստեղ ապրած հայերի։ Ռումինական տիրապետության շրջանում 1918-1924 թվականներին կրել է Չետատեա Ալբայի (Բելգորոդ-Դնեստրովսկի կամ Աքքերման քաղաքի անունով, որը Ռումինիայի տիրապետությունից անցել է Ուկրաինային երկրորդ համաշխարհային պատերազմից հետո) փողոց, իսկ 1924-1940 թվականներին՝ Մարշալ Պիետրո Բադոլյոյի փողոց անվանումը։

## Ծանոթագրություններ

Կատեգորիա:Հայերը Մոլդովայում
Կատեգորիա:Ռումինահայ ճարտարապետություն
Կատեգորիա:Քիշնևի փողոցներ
Բայոնա (Ֆրանսիա)

**Բայոնա** [ ( ,    և    ), քաղաք և համայնք Ֆրանսիայի հարավ-արևմուտքում՝ Նոր Ակվիտանիա երկրամասի Ատլանտյան Պիրենեյներ դեպարտամենտում,  Իսպանիայի  սահմանի մոտ, Նիվե և Ադուր գետերի միախառնման վայրի մերձակայքում։ Այն ինտեգրված է Բասկերի Երկրի պատմական տարածաշրջանի ֆրանսիական մասին, որը կոչվում է Իպարալդե / Iparralde : Անգլետի (Angelu) և Բիարիցի (Miarritze) հետ միասին այն կազմում է Իպարալդեի ամենամեծ քաղաքային ագլոմերացիան։ Ունի մոտավորապես 44 հազար բնակիչ, իսկ նրա շուրջ ձևավորված քաղաքային տարածքը՝ շուրջ 120 հազար բնակիչ։

Քաղաքի ներկայիս տարածքում ամրացված բնակավայր է եղել դեռևս հին հռոմեական ժամանակներում, երբ Նիվե և Ադուր գետերին նայող հրվանդանի վրա ամրոց է կառուցվել։ Այդ ամրոցը պահպանվել էր մինչև 20-րդ դարի սկիզբը, երբ պարիսպները մասամբ վերացվել են՝ քաղաքի ընդարձակումը առաջ տանելու նպատակով։

Բայոնան զբոսաշրջության, առևտրի, մշակույթի ու վարչական կենտրոն է և համալսարանական քաղաք։

Ունի խոշոր նավահանգիստ։

## Ժողովրդագրություն

## Քույր քաղաքներ

## Կլիմա

## Պատկերասրահ

Image:Bayonne_Caserne.jpg|Տաճարը
Image:Bayonne_Adour.jpg|Կամուրջ Ադուր գետի վրա
Image:Bayonne Adour HdV.jpg|Տեսարան քաղաքից
Image:Bayonne.JPG|Տեսարան քաղաքից
Image:Bayonne Belem.jpg|Մուտք Բելեմ՝ Բայոնայի նավահանգստից
Image:Bayonne Adour embouchure.jpg|
Image:Bayonne remparts.jpg|Պարսպի ավերակները
Image:Bayonne Reflets dans la Nive.JPG|
Image:Biarritz Jambon (1).jpg|
Image:Bayonne rue de la Salie.jpg|Փողոց քաղաքի կենտրոնում 
Image:Bayonne Poissonnerie.jpg|Փողոց քաղաքի կենտրոնում
Image:Bayonne Roi Léon.jpg|
Image:Bayonne Saint Esprit.jpg|
Image:Eglise Saint-Esprit (Bayonne).jpg|
Image:Grand Bayonne.JPG|Մեծ Բայոնան
Image:Petit Bayonne.JPG|Փոքր Բայոնան
Image:Bayonne Port (2).jpg|Նավահանգիստը
Image:Bayonne Nive Trilingue.JPG|
Image:Bayonne Musée Basque.JPG|Բասկյան թանգարանը
Image:Bayonne Musée Bonnat.JPG|Լեոն-Բոնա թանգարանը
Image:France-Bayonne-Cathedrale Sainte-Cecile.jpg|Տաճարի զանգակատունը
Image:Bayonne Aviron Bayonnais.jpg|
Image:Synagogue de Bayonne.jpg|Սինագոգը


## Ծանոթագրություններ

## Արտաքին հղումներ
* Քաղաքի պաշտոնական կայքէջը 
* «Baiona TV » 

Կատեգորիա:Եվրոպայի նավահանգիստներ
Կատեգորիա:Եվրոպայի քաղաքներ
Կատեգորիա:Համաշխարհային ժառանգություն Ֆրանսիայում
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Մալակոֆ

**Մալակոֆ** (  ), քաղաք և համայնք Ֆրանսիայում՝ Իլ դը Ֆրանս երկրամասի Օ դը Սեն դեպարտամենտում։ Փարիզի արվարձանն է։

## Պատմություն
Տարածքի կառուցապատումն սկսվել է 1845 թվականին ձեռնարկատեր Ալեքսանդր *Շովելոյի* նախաձեռնությամբ, ով նոր բնակավայրը մկրտել է Նոր Կալիֆորնիա (*Նուվել Կալիֆոռնիա*)։ Այդ ժամանակ հիմնական բնակիչները փարիզյան գործարանների հարուստ բանվորներն ու գրասենյակային աշխատողներն էին։ Ղրիմի պատերազմում տարած հաղթանակի պատվին այստեղ կառուցվել է Մալախով Կուրգանի քարե աշտարակի պատճենը. նույն անունը ստացել է տեղի հյուրանոցը ( *À la Tour de Malakoff* ): Երբ 1883 թվականի նոյեմբերի 8-ին համայնքն առանձնացավ Վանվեսից և հռչակվեց առանձին քաղաք, այն վերանվանվեց ի պատիվ «մալակոֆյան հաղթանակի» ( *bataille de Malakoff* ):

## Տրանսպորտ
* Փարիզի մետրոյի 13-րդ գիծն անցնում է Մալակոֆով։ Մալակոֆի համայնքում 13-րդ գծի վրա կա երկու կայարան՝ Մալակոֆ — Պլատո դը Վանվ և Մալակոֆ — Ռյու Էթյեն Դոլե։
* Մալակոֆի հյուսիս-արևմտյան սահմանի երկայնքով անցնում է Փարիզ-Վերսալ  երկաթգիծը, որը կայարան ունի համայնքի տարածքում 
* Մալակոֆից է սկսվում այսպես կոչված «Փարիզյան հարավային կանաչ ճանապարհը», որը 14 կմ երկարությամբ հեծանվային և հետիոտնային ճանապարհ է, ուղեկցվում է հրապարակներով, զբոսայգիներով,  մարզադաշտերով և երեխաների համար նախատեսված խաղահրապարակներով։ Այն ընկած է   ճեպընթաց երկաթգծի թունելի վրա և Մալակոֆը բաժանում է երկու գրեթե հավասար մասի։

## Ժողովրդագրություն

## Պատկերասրահ

Պատկեր:Malakoff, avenue Pierre-Larousse.jpg|Պիեռ Լառուսի պողոտան
Պատկեր:Malakoff avenue Pierre-Larousse.jpg|Պիեռ Լառուսի պողոտան
Պատկեր:Malakoff église Notre-Dame-de-la-Médaille-Miraculeuse.jpg|Աստվածամոր եկեղեցին


## Ծանոթագրություններ

## Արտաքին հղումներ
*Քաղաքի պաշտոնական կայքէջը (ֆրանսերեն)

Կատեգորիա:1883 թվականին հիմնադրված բնակավայրեր
Կատեգորիա:Բնօրինակում անաղբյուր հոդվածներ
Կատեգորիա:Իդ դե Ֆրանսի բնակավայրեր
Կատեգորիա:Իդ դե Ֆրանսի համայնքներ
Կատեգորիա:Փարիզի արվարձաններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Սենտ Ուեն սյուր Սեն

**Սենտ Ուեն սյուր Սեն** ( ֆր.՝ Saint-Ouen-sur-Seine ), քաղաք Ֆրանսիայում՝ Իլ-դե-Ֆրանս երկրամասի Սեն-Սեն Դենի դեպարտամենտում։ Փարիզի հյուսիսային արվարձանն է։

## Պատմություն
Սենտ Ուեն բնակավայրը հիմնադրվել է մեր թվականության 1-ին դարում։ Նավահանգստի ընդլայնման և երկաթուղային ցանցին միանալու շնորհիվ 19-րդ դարում սկսվել է նրա արդյունաբերական վերելքը։ Այդ ընթացքում՝ 1861-1896 թվականներին Սենտ Ուենի բնակչությունը 3300-ից հասել է 30700-ի, և բնակավայրը դարձել է մայրաքաղաք Փարիզի կարևոր արվարձանը։ 1944 թվականից ի վեր այս բանվորական քաղաքը շարունակաբար կառավարվում է Ֆրանսիայի կոմունիստական կուսակցության ներկայացուցիչ հանդիսացող բուրգոմիստրների կողմից։

## Տեսարժան վայրեր
Քաղաքում գործում է հնոտիների ամենամեծ փարիզյան շուկան, ուր ամեն տարի այցելում են միլիոնավոր օտարերկրյա զբոսաշրջիկներ։

Մետրոյի Գարիբալդի կայարանից ոչ հեռու տեղակայված է Citroën գործարանը։

1860 թվականին բացված սենտուենյան գերեզմանատանը ամփոփված են Ֆրանսիայի մշակութային անվանի մի շարք գործիչների աճյունները։

## Ժողովրդագրություն

## Քույր քաղաքներ

## Պատկերասրահ

Image:IGN 1936 Plaine Saint-Denis.JPG|Քաղաքի 1936 թ. հատակագիծը
Image:Billet Nord Parisien Enghien Trinité.JPG|
Image:Abeille 2 - STO - Vue générale - Vue des Fortifications.JPG|Քաղաքի ամրությունները 20-րդ դարասկզբին
Image:Chateau saint ouen.jpg|Դղյակը
Image:Saint-Ouen illustré - Champ de Courses - Vue générale prise des Tribunes.jpg|Հին ձիարշավարանը
Image:Saint-Ouen - L'Ancienne Eglise.JPG|Հին եկեղեցին. XX դար
Image:Bauer2.jpg|


## Ծանոթագրություններ

## Արտաքին հղումներ
* Website about Saint-Ouen's ''Marché aux Puces''
* Website about Saint-Ouen's Interests

Կատեգորիա:Բնօրինակում անաղբյուր հոդվածներ
Կատեգորիա:Իդ դե Ֆրանս
Կատեգորիա:Իդ դե Ֆրանսի բնակավայրեր
Կատեգորիա:Իդ դե Ֆրանսի համայնքներ
Կատեգորիա:Փարիզի արվարձաններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Կարեն Բլեք

**Կարեն Բլանշ Բլեք** (, ի ծնե՝ **Ցիգլեր** (), ), ամերիկացի դերասանուհի, սցենարիստ, երգչուհի և կոմպոզիտոր, «Ոսկե գլոբուս» մրցանակի երկակի դափնեկիր։

## Կենսագրություն
Կարեն Բլանշ Ցիգլերը ծնվել է Չիկագոյում՝ Էլիզա և Նորման Ցիգլերների ընտանիքում։ Նրա ավագ քույրը՝ Գեյլ Բրաունը, նույնպես դարձել է դերասանուհի և հայտնի է հիմնականում հեռուստատեսային դերերով։ Տասնհինգ տարեկանում ընդունվել է Էվանսթոնի հյուսիսարևմտյան համալսարան, որտեղ սովորել է հաջորդ երկու տարիներին։ Այնուհետև ապագա դերասանուհին տեղափոխվել է Նյու Յորք, որտեղ առաջնաելույթ է ունեցել Բրոդվեյի ներկայացումներում։

1959 թվականին առաջնաելույթ է ունեցել կինոյում։ Բլեք ազգանունը վերցրել է ամուսնուց՝ Չարլզ Բլեքից, որի հետ ամուսնացել է 1960 թվականին։ Հետագա տարիներին Կարեն Բլեքը հայտնվել է հոլիվուդյան մի շարք հաջողված ֆիլմերում, այդ թվում՝ «Անհոգ հեծյալը» (1969), «Օդանավակայան 1975» (1975), «Մորեխի օրը» (1975), «Ընտանեկան դավադրություն» (1975), «Նեշվիլ» (1975) և «Այրված ընծաներ» (1976)։ 1970 թվականին «Հինգ հեշտ պիես» ֆիլմում խաղացած դերով արժանացել է «Օսկար»-ի անվանակարգի, ինչպես նաև «Ոսկե գլոբուս» մրցանակի։ Հինգ տարի անց կրկին արժանացել է «Ոսկե գլոբուսի» «Մեծն Գեթսբին» (1974) ֆիլմում իր դերի համար։ Բլեքը հաճախ հանդես է եկել որպես երգչուհի և կոմպոզիտոր այն ֆիլմերում, որտեղ ինքն է նկարահանվել։ 1980-1990-ական թվականներին դերասանուհին բազմաթիվ դերեր է խաղացել սարսափ ֆիլմերում։

Բլեքը չորս անգամ ամուսնացած է եղել։ 1970-ականներին միացել է սայենտոլոգներին, որտեղ ակտիվ գործել է մինչև կյանքի վերջ։

Մահացել է 2013 թվականի օգոստոսի 8-ին Լոս Անջելեսի շրջանի հիվանդանոցում կյանքի 75-րդ տարում ստամոքսի քաղցկեղի դեմ երկարատև հանրային պայքարից հետո։

## Ֆիլմագրություն

## Պարգևներ
* «Ոսկե գլոբուս»

: 1971՝ «Երկրորդ պլանի լավագույն դերասանուհի» («Հինգ հեշտ պիես»)
: 1975՝ «Երկրորդ պլանի լավագույն դերասանուհի» («Մեծն Գեթսբի»)

## Ծանոթագրություններ

Կատեգորիա:Ամերիկացի սցենարիստներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացի երգչուհիներ
Կատեգորիա:Ամերիկացի կին կոմպոզիտորներ
Կատեգորիա:Քաղցկեղից մահացածներ
Papers, Please (տեսախաղ, 2013)

**Papers, Please** (հայերեն` «**Փաստաթղթերը, խնդրում եմ**» կամ «**Թղթերը, խնդրում եմ**»), համակարգչային խաղ է, որը ստեղծվել է անկախ ծրագրավորող Լուկաս Պոուպի կողմից և թողարկվել է 2013 թվականի օգոստոսի 8-ին Windows և OS X հարթակների համար Steam թվային բաշխման համակարգի միջոցով։ 2014 թվականի փետրվարի 12-ին հասանելի դարձավ Linux-ի համար խաղի տարբերակը, 2014 թվականի դեկտեմբերի 12-ին թողարկվեց iOS-ի խաղի տարբերակը, իսկ 2022 թվականի օգոստոսի 5-ին հասանելի դարձավ Android սարքերի համար։

## Այուժե
Խաղը սկսվում է 1982 թվականին Արստոտցկա կոչվող հորինված նահանգում գտնվող անցակետում։ Գլխավոր հերոսը շահում է աշխատանքի վիճակախաղը և աշխատանքի է անցնում որպես սահմանապահ ծառայության միգրացիոն ծառայության աշխատակից։ Ամեն խաղային օր խաղացողը հերթով ստուգում է միգրանտների փաստաթղթերը, ովքեր մտնում են անցակետ և փորձում են մտնել Արստոցկայի տարածք։ Խաղացողի խնդիրն է ստուգել դրանց իսկությունը և համապատասխանությունը բոլոր կանոններին, որոնք խաղացողը ստանում է ղեկավարությունից ամեն աշխատանքային օր։ Որքան շատ մարդկանց սպասարկի խաղացողը, այնքան ավելի շատ վարկեր նա կվաստակի՝ խաղային արժույթ։ Ամեն օրվա վերջում խաղացողն ինքն է ընտրում, թե ինչի վրա ծախսի վաստակած վարկերը, բայց չպետք է մոռանա, որ պետք է կերակրի և պահի նաև իր ընտանիքը։

## Խաղի ընթացք
Գլխավոր հերոսը ներգաղթի սպա է գեղարվեստական Արստոցկա երկրում, ով աշխատում է Արևելյան Գրեշտինի անցակետում։ Աշխատանքի հետ մեկտեղ գլխավոր հերոսը ստանում է 8-րդ կարգի ծառայողական բնակարան, որտեղ ապրելու է ընտանիքի հետ։ Աշխատանքային օրվա ընթացքում օտարերկրացիները և վերադարձող համաքաղաքացիները հերթով մտնում են անցակետ և փաստաթղթեր ներկայացնում խաղացողին, որն իր հերթին պետք է ուսումնասիրի դրանք և որոշի՝ թույլ տալ այցելուին գնա Արստոցկա, թե ոչ:.

## Ծանոթագրություններ
Բրիվ լա Գայարդ

**Բրիվ լա Գայարդ** () կամ պարզապես Բրիվ**,** քաղաք և համայնք Ֆրանսիայում՝ Նոր Ակվիտանիա երկրամասի Կոռեզ դեպարտամենտում, որի կազմի մեջ մտնող  Բրիվ լա Գայարդ շրջանի ենթապրեֆեկտուրան՝ վարչական կենտրոնն է։ Ընկած է Կոռեզ գետի զույգ ափերին։ Զբաղեցնում է 48,59 քառակուսի կիլոմետր տարածք։ 2020 թվականի հունվարի 1-ի տվյալներով բնակչության թվաքանակը եղել է 45.910. այս ցուցանիշով առաջին տեղն է զբաղեցնում դեպարտամենտում։

## Պատմություն
Հնագիտական գտածոները վկայում են, որ համայնքի տեղում  1-2-րդ դարերում եղել է բնակավայր, որտեղ խեցեղեն է արտադրվել։ 5-րդ դարում կառուցված Սեն-Մարտենի կոլեգիալ եկեղեցու շուրջ բնակավայրն ավել է տարածվել ու ընդարձակվել, իսկ նրա աճն իր գագաթնակետին է հասել 11-15-րդ դարերում։ 13-րդ դարի առաջին տասնամյակներում Բրիվը դարձել է հյուպատոսների կողմից կառավարվող համայնք։

1764 թվականին Թոմաս Լը Կլերի նախաձեռնությամբ Բրիվում բացվել է թագավորական գործարան, որտեղ գործվածքներ էին հյուսում և ներկում։

## Ժողովրդագրություն

## Քույր քաղաքներ
Բրիվ լա Գայարդի քույր քաղաքներն են՝

*, Գիմարայնշ
*, Ժոլիետ
*, Լաուֆ ան դեր Պեգնից
*, Մելիտոպոլ
*, Սիկասո

## Կլիմա

## Պատկերասրահ


Image:Agglobrive.gif|Բրիվի ագլոմերացիայի համայնքների բնակչութան թվաքանակը (1999 թ.)
Image:Blason_ville_fr_Brive-la-Gaillarde_(Corrèze).svg|Քաղաքի զինանշանը
Image:Chateau eau.jpg|Զբոսաշրջության գրասենյակի շենքը
Image:Chapelle Saint-Libéral, XV è siècle, Brive-la-Gaillarde, France.JPG|Սենտ Լիբերալ մատուռը
Image:Fruits au foie gras de canard, marché de Brive-la-Gaillarde, France.JPG|Բրիվի շուկայում


## Ծանոթագրություններ

## Գրականություն
* 

## Արտաքին հղումներ
* Համայնքի պաշտոնական կայքէջը 
* Брив-ла-Гайард на GeoNames

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Հեքիաթ ծղոտե ցլիկի մասին

**«Հեքիաթ ծղոտե ցլիկի մասին»** (), 1927 թվականի համր մուլտֆիլմ, որը նկարահանվել է Համաուկրաինական ֆոտոկինովարչության Օդեսայի ֆաբրիկայում ռեժիսոր Վյաչեսլավ Լևանդովսկու կողմից։ Պատմության մեջ առաջին ուկրաինական մուլտֆիլմն է։ Այժմ կորել է, պահպանվել են միայն մի քանի կադրեր, որոնք հետագայում տպագրվել են ամսագրերում և գրքերում։

## Ստեղծման պատմություն
Մարիոնետների մասնակցությամբ տիկնիկային մուլտֆիլմը ստեղծվել է Լևանդովսկու կողմից 1927 թվականին՝ Ալեքսանդր Օլեսի «Խեժի տակառ ցլիկը» հեքիաթի հիման վրա։ Ֆիլմը եղել է համր է, սակայն ուղեկցվել է ուկրաիներեն ենթագրերով։

Պրեմիերային ներկա Խարկովի բնակիչ Ալեքսանդր Շիմոնն այսպես է հիշել ֆիլմի մասին. «Մենք հնարավորություն ունեցանք տեսնել մի քանի մուլտիպլիկացիոն կերպարներ... Կենդանիների փոքր թղթե ֆիգուրներ, որոնք բաղկացած են հոդակապված մասերից, նրանք այժմ էլ զարմացնում են իրենց արտահայտչականությամբ և տեխնիկական կատարման նրբագեղությամբ՝ հիանալի վերարտադրելով շարժման պատրանքը»։

## Ֆիլմի 90-ամյակ
2017 թվականի հոկտեմբերին, Ուկրաինական անիմացիայի ստեղծման 90-ամյակի կապակցությամբ, Ուկրաինայի տարբեր շրջաններից 20 նկարիչներից բաղկացած մի խումբ, յուրաքանչյուրը իր ոճով մարմնավորել է ծղոտե ցլիկի՝ հատուկ «Ուկրաինական անիմացիայի 90-ամյակ» համազգային նախաձեռնության շրջանակներում նկարահանված տեսանյութի համար։

## Ծանոթագրություններ

Կատեգորիա:Խորհրդային մուլտֆիլմեր
Կատեգորիա:Ուկրաինական մուլտֆիլմեր
Իվան Միրկվիչկա

**Իվան Միրկվիչկա** (; , ), չեխական ծագմամբ բուլղարացի նկարիչ և գրաֆիկ։

## Կենսագրություն
Ծնվել է Չեխիայի հյուսիսում՝ Դուբա քաղաքից ոչ հեռու գտնվող Վիդիմ գյուղում։ Սովորել է Պրահայում (1873-1876) և Մյունխենում (1876-1877)։ 1881 թվականին Բուլղարիայի կառավարության հրավերով եկել է Պլովդիվ, որը դարձել է նրա երկրորդ հայրենիքը։ Եղել է Սոֆիայի նկարչական ուսումնարանի հիմնադիրներից մեկը, որտեղ ապրել է 1889 թվականից։ Հանդես է եկել որպես բուլղարական ժանրային գեղանկարչության խոշորագույն վարպետ։ 1918 թվականից եղել է Բուլղարիայի գիտությունների ակադեմիայի անդամ։ 1921 թվականին վերադարձել է հայրենիք, որտեղ զբաղվել է դիմանկարների ստեղծմամբ, այդ թվում՝ նկարել է հայտնի քաղաքական գործիչների՝ Վացլավ Կլոֆաչին, Պրժեմիսլ Շամալին և Կարել Բաքսայի։ Մահացել է 1938 թվականի մայիսի 16-ին Պրահայում։ Թաղված է Մալվազինկայի գերեզմանատանը։

## Արվեստ
thumb|200px|left|Մակեդոնացի բուլղարուհի, Սոֆիա, 1931
Նկարչի աշխատանքները հիմնականում պատկերում են ժողովրդական տոնակատարություններ, գյուղացիական աշխատանքի տեսարաններ։ Ամենահայտնի նկարներն են՝ «Շուկա Պլովդիվում», 1883(1888), «Շոպսկի երգչախումբ», 1888, «Հոգեհաց», 1895-1896(1899), «Մաճկալ», 1894(1897)։ Միրկվիչկան նաև բուլղարացի գրողների մի շարք դիմանկարների և նրանց ստեղծագործությունների նկարազարդումների հեղինակ (Ի. Վազովի «Լծի տակ» և այլն)։

## Ծանոթագրություններ

## Արտաքին հղումներ
* 
* Иван (Ян Вацлав) Мърквичка (1856—1938)

Կատեգորիա:Բուլղարացի արվեստագետներ
Կատեգորիա:Բուլղարացի նկարիչներ
Կատեգորիա:Չեխ նկարիչներ
Զեյն Ֆիլիփս

**Զեյն Ֆիլիփս** (, ), ամերիկացի դերասան։

## Կյանք և կարիերա
Ծնվել է Կոլորադոյի Դենվեր քաղաքում։ Միջին դպրոցական տարիներին նա տեղափոխվել է Տեխասի Ֆրեդերիկսբուրգ քաղաք, որտեղ մասնակցություն է ունեցել տեղի համայնքային թատրոնի ներկայացումներում։ 2015 թվականին ավարտել Իլոնի համալսարանը։ Ապրում է Նյու Յորքում։

Պարբերաբար հայտնվող դերակատարում է ունեցել «Ժառանգություն» հեռուստասերիալի չորրորդ եթերաշրջանում։ 2022 թվականին նա նկարահանվել է Ջորջ Ուիքհեմի «Հրե կղզի» ռոմանտիկ կատակերգական ֆիլմում, որը ոգեշնչված է Ջեյն Օսթինի «Հպարտություն և նախապաշարմունք» վեպից, ֆիլմում մարմնավորել է «կղզի այցելած գրավիչ, սեքսուալ և դրական տղայի»։ 2023 թվականի հունիսին հայտնվել է Նեթֆլիքսի «Գլամուրային» կատակերգական դրամայում։ Նա նկարագրում է իր կերպարին՝ Չադին որպես «80-ականների և 90-ականների շիկահեր հարուստ հիմարի դասական օրինակ»։

## Անձնական կյանք
Զեյնը գեյ է։ Այդ մասին նա հայտարարել է 2023 թվականին Նյու Յորքում կայացած «Հպարտության ամիս» շքերթի ժամանակ, նաև ասել է, որ հարաբերությունների մեջ է իր խաղընկեր Ֆրոյ Գուտիերեսի հետ։

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:ԼԳԲՏ անձինք
Առվույտի գալամլակներ

**Առվույտի գալամլակներ** (), գալամլակների ընտանիքի միջատ, առվույտի վտանգավոր վնասատու։

## Տարածվածություն
Տարածված է Եվրասիայում, Հյուսիսային Ամերիկայում, Ռուսաստանի եվրոպական մասում՝ Արևմտյան Սիբիրում և Հյուսիսային Կովկասում, Ուկրաինայում, Բելառուսում, Այսրկովկասում  և Ուզբեկստանում։

## Նկարագրություն
Մարմնի երկարությունը 1,5-2 մմ է, մոխրագույն է և ծածկված կարճ մազիկներով, թևերը թափանցիկ են, փորիկից երկար, բեղիկները համրիչաձև են։ Տարեկան զարգանում է 2-5 սերունդ։ Թրթուրները ձմեռում են առվույտադաշտի վերին հողաշերտում։ Հարսնյակավորվում են գարնանը։ Հասուն գալամլակները թռչում են առվույտի առաջին հնձի կոկոնավորման շրջանում։ Էգը մատղաշ կանաչ կոկոնների ներսում ձվադրում է 40-56 ձու։ Թրթուրները սնվում են առէջային խողովակի, վարսանդի, ծաղկապսակի հյութերով։ Կոկոնի տեղում գոյանում է գալ, որի ներսում ապրում են թրթուրները։ Վնասված կոկոներն ու ծաղիկները չորանում են ու թափվում։

## Պայքարի միջոցառումներ
Ագրոտեխնիկական միջոցառումներ և մշակում՝ միջատասպաններով։

Կատեգորիա:Միջատներ
Կատեգորիա:Վնասատուներ
Վիսայան

**Վիսայան** (, , ), ոչ մեծ ծով Ֆիլիպիններում՝ հյուսիսում՝ Մասբատե, արևելքում և հարավ-արևելքում՝ Լեյթե, հարավում՝ Սեբու և Նեգրոս և արևմուտքում՝ Պանայ կղզիների միջև։ Պատկանում է Խաղաղ օվկիանոսին։ Կանիգաո նեղուցով միանում է Կամոտես ծովին, ինչպես նաև Սիբույանգ, Սամար, Մինդանաո և Սուլու ծովերին։

## Աշխարհագրություն և ջրագրություն
աջից|մինի|Մայրամուտը Վիսայանում 
Ծովը գտնվում է 11° և 12° լայնությունում ու 123° և 124° երկարությունում։ Ծովի մակերեսը, ըստ տարբեր աղբյուրների, 5184-ից մինչև 10 հազար կմ² է։ Սակավաջուր է․ ըստ աղբյուրներից մեկի՝ մակերեսի մեծ մասում խորությունը մինչև 40 մ է, ըստ մյուսների՝ մինչև 50 մ, 38 մ միջին խորությամբ։ Կան մոտ 6-10 մ խորությամբ ծանծաղուտներ։ Մաքսիմում խորությունը 150 մ է։ Մակերեսի ջերմաստիճանը տատանվում է 2-ից մինչև 30&nbsp;°C-ը։ Մակերևութային ջրերի աղիությունը տատանվում է 33,2-34,3 ‰-ի սահմաններում։ Քլորոֆիլ a-ի կոնցենտրացիան տատանվում է 0,001-0,67 մգ/մլ միջակայքում։

Այն ողողում է կղզիների ափերը, որոնք գտնվում են Ֆիլիպինների չորս նահանգներում՝ Իլոիլո, Արևմտյան Նեգրոս, Սեբու և Մասբատե։ Ընդհանուր առմամբ ծովին սահմանակից են 22 մունիցիպալ կազմավորումներ։ Արևմուտքում միավորվում է Սուլու ծովի հետ։ Հարավչինական ծովից ջրի ներհոսք է ստանում Մինդորո նեղուցով և հյուսիս-արևմուտքում գտնվող Իսլա Վերդե անցումով։ Հարավում Մինդանաո ծովին է միանում Բոհոլ, Տանյոն և Կանիգաո նեղուցներով։ Խաղաղ օվկիանոսի ջրերը ներքին ավազաններ են մտնում արևելքում գտնվող Սան Բերնարդինո նեղուցով։

Ծովի հատակը ձևավորվել է հնագույն ժայթքած և փոխակերպված ապարներով։

## Տնտեսական օգտագործում
ձախից|մինի|Ձկնորսները Սեբու և Մալապասկուա կղզիների միջև ընկած նեղուցում 
Վիսայան ծովը միշտ համարվել է Ֆիլիպինների երեք ամենամեծ ձկնորսական տարածքներից մեկը։ Տարածքում ձկնորսության ամբողջ արտադրանքի շուրջ 66 %-ը արդյունահանվում է առևտրային հիմունքներով։ 1992 թվականին որսացվել է մոտ 165 հազար տոննա ձուկ, բայց արդեն 1995 թվականին ձկնորսության ծավալը նվազել է մինչև 120 հազար տոննա։ 2003 և 2007 թվականներին կատարված ուսումնասիրությունները ցույց են տվել փոքր պելագիկ ձկնատեսակների թվի աճ, ընդհանուր ձկնորսության մեջ կաղամարի, թանաքաձկան, մեդուզայի և խեցգետնի մասնաբաժնի աճ, ինչպես նաև գիշատիչների որսման նվազում։

Ծովում հետախուզական հորատումներ են անցկացրել նավթագազային պաշարները գնահատելու համար։

## Ծանոթագրություններ

## Գրականություն
* 
* 

Կատեգորիա:Խաղաղ օվկիանոսի ծովեր
Կատեգորիա:Ֆիլիպինների ծովեր
Կեյկո Աջենա

**Կեյկո Աջենա** (,), ճապոնական ծագմամբ ամերիկացի դերասանուհի։ Առավել հայտնի է «Գիլմոր աղջիկները» հեռուսահաղորդման մեջ իր Քիմ Լեյնի դերի շնորհիվ։ Հեռուստահաղորդման մեջ նա նկարահանվել է 2000-2007 թվականներին՝ հաղորդման նկարահանման և հեռարձակման ողջ ընթացքում։ «Գիլմոր աղջիկները»-ում նա խաղացել է տասնվեցամյա դեռահաս աղջկա դերը, չնայած հաղորդման առաջին ենթաշրջանում նկարահանվելու պահին Աջենան 27 տարեկան է եղել։ 2002 թվականին նա ստացել է «Երիտասարդ դերասան» մրցանակը Քիմ Լեյնի դերի համար։

Աջենան նկարահանվել է այնպիսի ֆիլմերում, ինչպիսիք են «Մասնավոր պրակտիկա»-ն, «Շտապ օգնություն»-ը, «Կասլ»-ը, «Հաուս»-ը և այլն։

## Անձնական կյանք
2005 թվականին ամուսնացել է Շինա Կավասակիի հետ։

## Ծանոթագրություններ

## Արտաքին հղումներ
* Официальный веб-сайт
* 

Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Դերասանուհիներ այբբենական կարգով
Կատեգորիա:21-րդ դարի դերասանուհիներ
Կատեգորիա:20-րդ դարի ամերիկացի դերասանուհիներ